**Kjære førstekommunikantene i 3.klasse, og kjære foresatte!**

**Velkommens til høstens katekese!**  
Denne høsten skal du begynne å forberede deg til førstekommunion. Dette blir et spennende år! Du kommer til å bli kjent med mange andre som skal være i gruppa di, og du skal lære å forstå hva som skjer i messen og hva som er så viktig med det at vi kan få brød og vin i kirken.

**Hva er kommunion, og hva er førstekommunion ?**  
Har du fulgt med når du er i kirken, så har du sett at presten har en liten, rund og hvit kjeks som han deler ut til nesten alle. Noen ganger lar presten alle som får denne kjeksen drikke av en vakker kopp, andre ganger dypper presten kjeksen i koppen og gir den rett i munnen på de som er i kirken.

Denne hvite kjeksen kaller vi egentlig for brød, og det som er i koppen er en slags vin. En av de siste gangene Jesus var sammen med de nærmeste vennene sine, hadde han brød som han delte med alle og vin som alle fikk drikke. Jesus sa at da til vennene sine at han snart skulle dra opp til sin far (Gud) i himmelen. Men, sa han, når vi mennesker kommer sammen og ønsker at Jesus skal være til stede, da skal vi også dele maten vår (brødet) og drikka vår (kanskje ikke vin, men det var vin som var vanlig å drikke den gangen). Når vi gjør det vil Jesus være der sammen med oss, selv om vi ikke kan se ham. Jesus sa også at han ikke bare skal være der, men han skal være i oss. Når vi spiser brødet og drikker vinen så blir Jesus en del av oss, og vi kan være rene og gode som han.

Det var på skjærtorsdag (i påskeferien/den stille uke)for snart 2000 år siden at Jesus hadde dette spesielle måltidet for første gang. Hver gang vi katolikker har messe så feirer vi dette måltidet; vi feirer at Jesus er til stede med oss og at han blir en del av oss.

Nå har du blitt gammel nok til å bli med på denne feiringen. Det er kjempeflott og Jesus gleder seg veldig til dette! Men, du er ikke helt klar ennå. Vi har en del ting vi i førstekommunionsgruppa må lære først, og Jesus inviterer akkurat ***deg*** til å bli med dette året. Han har veldig mye viktig og spennende å fortelle deg.

**Påmelding og oppstart**  
**Det første møtet** **er lørdag 11.september.** Det er ønskelig at minst én foresatt er med barnet hele denne første gangen fra kl 11 – 15. Se oversikten på neste side for datoer og tider. Det blir servert litt mat.

Det er digital påmelding for alle i katekesen. **Påmeldingsfrist: 1.september** Se menighetens hjemmeside for både påmelding og mer informasjon ([Katekese – St. Olav kirke (katolsk.no)](about:blank). Søk etter St. Olav Menighet, Tønsberg. Gå til katekesesiden. For ytterligere spørsmål kontakt katekesekoordinator Terese Ranek (tlf. 40451985)

**Velkommen i førstekommunionsgruppa! Dette blir et spennende år! Vi gleder oss til å ha deg med!**

*Med vennlig hilsen**Pater Johannes Vu Manh Hung og Terese Ranek, katekesekoordinator*

**DATOER OG OPPLEGG FOR 3.KLASSES FØRSTEKOMMUNIONSGRUPPE: 2021 – 2022**

|  |  |
| --- | --- |
| Høsten 2021 | |
| September | Lørdag 11.september: Undervisning klokken 11 - 15 «Bli-kjent-dag» 😊  **En foresatt må være med hele dagen denne gangen.** |
| Oktober | Lørdag 2.oktober: Undervisning klokken 11 - 15 |
| November | Lørdag 13.november: Undervisning klokken 11 – 15 |
| Desember | Lørdag 11.desember: Undervisning klokken 11 - 15 |
| **Desember/Januar: Julespill og juletrefest:** Informasjon kommer |
| Vår 2022 | |
| Januar | Lørdag 8. januar: Undervisning klokken 11 - 15 |
| **Desember/Januar: Julespill og juletrefest:** Informasjon kommer |
| Februar | Lørdag 12.februar: Undervisning klokken 11 - 15 |
| Mars | Lørdag 12.mars: Undervisning klokken 11 - 15 |
| April | Lørdag 3.april: Undervisning klokken 11 - 15 |
| EGET OPPLEGG I KIRKEN I LØPET AV DEN STILLE UKE OG PÅSKEN Informasjon kommer |
| Mai/Juni | **Det blir både førstekommunionsfeiring i mai eller juni, og mest sannsynlig en undervisningslørdag i maimåned.** Vi vet foreløpig ikke datoen for selve førstekommunionsfeiringen. Så fort vi har fått datoen for denne skal dere også får datoen for undervisningsdagen i mai. |
| **Avslutning på katekeseåret og menighetstur** spesielt for familier med barn og ungdom. (Mer informasjon kommer.) |